મૂળ કાશ્મીરી એવા હૈદર (શાહિદ કપૂર)ને ખબર પડે છે કે તેના અબ્બા અચાનક જ ગાયબ થઈ ગયા છે. કાશ્મીરીઓમાં આ રીતે ગાયબ થઈ જવાનો અર્થ એક જ હોય છે કે કાં તો તેને મિલટરી પકડી ગઈ અને કાં તો તેને આતંકવાદીઓએ રામશરણ પહોંચાડી દીધા, પણ હૈદરના અબ્બા સાથે એવું પણ થયું નથી. હૈદર કાશ્મીર પાછો આવે છે અને અબ્બાને શોધવાનું શરૂ કરે છે. અબ્બાને શોધવાની આ રઝળપાટ દરમ્યાન તેને જે કારણ મળે છે એ કારણ તેને શૉક આપનારું છે. હૈદરને ખબર પડે છે કે તેની પોતાની મા ગઝાલા (તબુ)ને સગા ચાચા (કે. કે. મેનન) સાથે આડા સંબંધો છે અને એ સંબંધોને કારણે જ તેના અબ્બા બધું છોડીને નીકળી ગયા છે. હૈદર મહામુશ્કેલીએ અબ્બા સુધી પહોંચે છે, પણ અબ્બા તેની આંખો સામે જ જન્નતનશીન થઈ જાય છે અને જતાં પહેલાં તે હૈદર પાસેથી પ્રૉમિસ લે છે કે તે તેની મોતનો બદલો તેની મા સાથે લેશે. હવે હૈદર અને તેની મા આમને-સામને આવે છે.